laion/Wikipedia-Exotic huggingface dataset:
ברוכים הבאים לצפון

ברוכים הבאים לצפון (בצרפתית: Bienvenue chez les Ch'tis) הוא סרט קומדיה צרפתי. הסרט שיצא בשנת 2008, הוא אחד מהסרטים הצרפתיים המצליחים ביותר מבחינה מסחרית, עם למעלה מ-20 מיליון צופים והכנסות של קרוב ל-200 מיליון דולר בצרפת בלבד. במרכז עלילת הסרט נמצא פיליפ אברמס, מנהל סניף דואר מפרובאנס שבדרום צרפת. כעונש על שניסה להתחזות לנכה על מנת שתאושר לו העברה לסניף בריביירה, הוא מועבר לנהל את סניף הדואר בעיירה ברג. עיירה זו ממוקמת בחבל נור-פה דה קאלה שבקצה הצפוני של צרפת, חבל ארץ בעל שם של בעל מזג אוויר קר וגשום המאוכלס באנשים בעלי מנהגים מוזרים הדוברים ניב של צרפתית בשם שטי. לאחר קשיי התאקלמות מגלה אברמס כי החיים בצפון אינם קשים כפי שתיאר לעצמו. הוא מסתיר מאשתו הסובלת מדיכאון את העובדה שהוא אוהב את מקום העבודה החדשה שלו ואת צוות העובדים, ואף מביים תאונה כדי שלא תגיע. כשהיא מגיעה לבסוף, מביימים העובדים כפר בסביבת העיירה ברג ומתנהגים בצורה גסה בכוונה, אך השקר נחשף ואברמס נאלץ להתעמת עם אשתו, המבינה ללבו בסופו של דבר. בעלילת המשנה מתרחש סיפור אהבה בין אנאבל עובדת הדואר לבין הדוור (בגילום הבמאי דני בון) שגר אצל אימו השתלטנית, ואף מפתח בעיות שתייה עקב חמימות התושבים, המציעים לו לשתות אצלם בכל פעם שהוא מביא את הדואר. באחת הסצינות, מצטרף אליו אברמס לסיבוב חלוקת הדואר על אופניים, במטרה להניא אותו מלשתות, אך לבסוף הוא שותה יותר ממנו ועושה תאונת אופניים. לבסוף, בהשראת אברמס, מצליח הדוור לזכות באנאבל. מדיה וקבצים בנושא ברוכים הבאים לצפון בוויקישיתוף "ברוכים הבאים לצפון", במסד הנתונים הקולנועיים IMDb (באנגלית) "ברוכים הבאים לצפון", באתר AllMovie (באנגלית) "ברוכים הבאים לצפון", באתר Rotten Tomatoes (באנגלית) "ברוכים הבאים לצפון", באתר Box Office Mojo (באנגלית) "ברוכים הבאים לצפון", באתר אידיבי "ברוכים הבאים לצפון", באתר Prime Video (באנגלית) "ברוכים הבאים לצפון", במסד הנתונים הקולנועיים KinoPoisk (ברוסית) ארז דבורה, מי שבא, ברוך הבא?, באתר ynet, 24 בפברואר 2009 ערך זה הוא קצרמר בנושא סרטים צרפתיים. אתם מוזמנים לתרום לוויקיפדיה ולהרחיב אותו.
ננסי קייס

ננסי לואיז קייס (באנגלית: Nancy Louise Kyes) (נולדה ב-19 בדצמבר 1949) היא שחקנית קולנוע וטלוויזיה אמריקנית. ברוב הופעותיה בסרטי קולנוע, היא מופיעה בשם הבמה שלה: ננסי לומיס. ננסי קייס מוכרת בעיקר מתפקידה כאנני בראקט בליל המסכות, סרט האימה הקלאסי מ-1978 של ג'ון קרפנטר. קייס נולדה ב-Falls Church, וירג'יניה, ארצות הברית. קייס למדה בתיכון ריברסייד, קליפורניה, וכן למדה תיאטרון באוניברסיטת נורת'ווסטרן. לפני שכיכבה בסרט ליל המסכות, שיחקה קייס במותחן בשם: "Assault on Precinct 13", אשר בוים גם הוא על ידי ג'ון קרפנטר. בשנת 1980, שיחקה בסרט "הערפל", בתור סנדי פדל. בסרט גם השתתפה ג'יימי לי קרטיס, אשר שיחקה לצידה גם בסרט ליל המסכות. ב-1981 צילמה קייס סצנה חדשה, אשר נוספה לגרסה הטלוויזיונית של ליל המסכות. כיום עובדת קייס כפסלת, בלוס אנג'לס. קייס הייתה נושאה למפיק, תסריטאי ובמאי טומי לי וולאס, איתו יש לה שני ילדים. כעת הם גרושים. אתר האינטרנט הרשמי של ננסי קייס ננסי קייס, במסד הנתונים הקולנועיים IMDb (באנגלית) ננסי קייס, במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קטובודואה

קאטובודואה (בלטינית: Catubodua מקלטית: "עורב קרב") היא אלת המלחמה והניצחון במיתולוגיה הקלטית. פולחנה של האלה היה נפוץ במזרח גאליה (צרפת של ימינו), וכתובת המוקדשת לאלה התגלתה בהוט סבוי. ככל הנראה ניתן לזהותה עם האלה באדב מהמיתולוגיה האירית. עם המפגש בין התרבות הקלטית ותרבות האימפריה הרומית, זוהתה עם האלה ויקטוריה מהמיתולוגיה הרומית וניקה מהמיתולוגיה היוונית. Edain McCoy, Celtic Myth & Magick: Harness the Power of the Gods and Goddesses, Llewellyn Worldwide, 1995 מידע על האלה באתר celtnet
שנדור טאקאץ'

שנדור טאקאץ' (בהונגרית: Takács Sándor;‏ 10 בפברואר 1893 - 22 באפריל 1932) היה שחמטאי הונגרי. בשנת 1922 הגיע טאקאץ' למקום ה-13 בתחרות וינה (ניצח: עקיבא רובינשטיין). בשנת 1924 הגיע למקום השישי בתחרות מראן (ניצח: ארנסט גרינפלד). בשנת 1925 ניצח בתחרות בודפשט, בהקדימו את לאיוש שטיינר. בשנת 1926 חלק טאקאץ' מקום 3–5 בתחרות בודפשט (התחרות הראשונה שפיד"ה ארגנה, ניצחו: ארנסט גרינפלד ומריו מונטיצ'לי). בשנת 1927 הגיע למקום השמיני בתחרות וינה (ניצח: ארנסט גרינפלד) והגיע למקום החמישי בתחרות קסקמט (ניצח: אלכסנדר אלכין). בשנת 1928 חלק מקום ראשון שני עם ארנסט גרינפלד בתחרות וינה. בתחרות הייסטינגס בשנת 1928/29 חלק טאקאץ' מקום 1–3 עם פרנק מרשל ואדגר קול. בשנת 1929 חלק מקום 3–5 בתחרות רוגשקה סלטינה (ניצח: עקיבא רובינשטיין). בשנת 1929/30 חלק מקום 4–7 בתחרות הייסטינגס (ניצח: חוסה ראול קפבלנקה). בשנת 1930 חלק מקום 2–3 בתחרות רוטרדם עם דניאל נוטבום, אחרי המנצח סבלי גריגורייביץ' טרטקובר. באותה שנה חלק מקום 2–3 בתחרות אנטורפן עם ארטור דונקלבלום אחרי המנצח סאלו פלור. טאקאץ' ייצג את הונגריה על גבי הלוח השני באולימפיאדת השחמט 1930, אולימפיאדת השחמט השלישית שאורגנה על ידי פיד"ה שהתקיימה בהמבורג בין 13 ביולי לבין 27 ביולי 1930. טאקאץ' ניצח בשישה משחקים, סיים חמישה בתיקו והפסיד בשלושה. ההישג הקבוצתי זיכה אותו במדליית כסף. שנדור טאקאץ', באתר צ'סגיימס (באנגלית) משחקי השחמט של שנדור טאקאץ' 3rd Chess Olympiad: Hamburg 1930, Hungary, באתר OlimpBase
NSC

האם התכוונתם ל... המועצה לביטחון לאומי של ארצות הברית – באנגלית: National Security Council, הגוף המייעץ לנשיא ארצות הברית בנושאי מדיניות חוץ וביטחון לאומי ועדת הקבינט לביטחון לאומי של אוסטרליה – באנגלית: Cabinet National Security Committee, ועדה במחלקת ראש הממשלה והקבינט של ממשלת אוסטרליה המופקדת על פיקוח כל הנושאים הקשורים לביטחון הלאומי, תיאום מודיעיני ואסטרטגיה ביטחונית חוזה חברתי חדש – בהולנדית: Nieuw Sociaal Contract, מפלגה פוליטית בהולנד שהושקה והובלה על ידי פיטר אומטזיכט מועדון הכדורגל נאשוויל – באנגלית: Nashville Soccer Club, מועדון כדורגל מהעיר נאשוויל, בירת מדינת טנסי מרכז החלל הלאומי בלסטר – באנגלית: National Space Centre, מוזיאון ומשאב חינוכי המכסה את תחומי מדעי החלל והאסטרונומיה, שוכן בלסטר שבאנגליה
ראש ממשלת צרפת

ראש ממשלת צרפת (בצרפתית: Premier ministre français) הוא השר הבכיר בממשלה שממנה נשיא צרפת על פי חוקת הרפובליקה הצרפתית החמישית של צרפת. על פי החוקה, ראש המדינה הוא נשיא צרפת. תפקיד ראש הממשלה, או תפקיד מקביל לו, היו קיימים גם במשטרים צרפתיים קודמים, אך סמכויות ראש הממשלה, ומעמדו, השתנו בהרבה. כך, למשל, בתקופת הרפובליקה הצרפתית השלישית היה ראש הממשלה ראש הרשות המבצעת בפועל, בדומה לראש ממשלת ישראל, ואילו תפקיד הנשיא היה סמלי בעיקרו. בימי הרפובליקה השנייה, הרפובליקה השלישית והרפובליקה הצרפתית הרביעית נקרא ראש הממשלה "נשיא מועצת השרים" (Président du Conseil des Ministres), תואר שקוצר לעיתים ל"נשיא המועצה" (Président du Conseil). ראש ממשלת צרפת גם עומד בראש מועצת המדינה של צרפת, הגם שתפקיד זה משמש באופן סמלי בעיקרו, ומועצת המדינה מנוהלת בפועל על ידי סגן נשיא המועצה. ראש הממשלה ממונה על ידי הנשיא של הרפובליקה, ואילו לאספה הלאומית יש סמכות לפזר את הממשלה. לכן, כל מינוי של ראש ממשלה צריך לזכות בתמיכה רחבה של החברים באספה הלאומית, דבר המחייב את הנשיא לפעמים למנות פוליטיקאי ממפלגה יריבה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לפי סעיף 21 בחוקה הצרפתית, ראש הממשלה הוא האחראי על תפקוד הממשלה, וממליץ לנשיא צרפת על מינוי שרי הממשלה השונים. בנוסף, הוא רשאי להעביר סמכויות לשריו. עומד בראש מועצת המדינה של צרפת מנחה את פעולתה של ממשלת צרפת המורכבת משרים ומזכירי מדינה שמונו על ידי נשיא הרפובליקה לפי הצעת ראש הממשלה. מוביל את הממשלה כחלק מתפקידה לקבוע ולנהל את המדיניות הלאומית (בעיקר את מדיניות הפנים בעוד הנשיא מוביל את מדיניות החוץ והביטחון. אחראי על ההגנה הלאומית; מבטיח ביצוע חוקים ומפעיל סמכויות רגולטוריות, בכפוף לחתימת פקודות וגזירות שנדונו במועצת השרים על ידי נשיא הרפובליקה דואג לתיאום פעולות הממשלה באמצעות בוררות במדיניות שהוחלט במשרדים השונים. עומד בראש המזכירות הכללית להגנה וביטחון לאומי של צרפת. שבעה יהודים או ממוצא יהודי כיהנו כראשי ממשלה בצרפת, הראשון שבהם אלכסנדר מילראן, ב-1920. האישה הראשונה בצרפת שהייתה ראש ממשלה היא אדית קרסון (1991–1992) ז'אק שיראק הוא ראש הממשלה היחיד (ברפובליקה החמישית) שהיה ראש ממשלה יותר מקדנציה אחת (1974–1976, 1986–1988). גבריאל אטאל בגיל 34, הפך לאדם הצעיר ביותר וההומוסקסואל המוצהר הראשון שכיהן כראש ממשלת צרפת. ז'ורז' קלמנסו היה ראש ממשלה המבוגר ביותר; בן 76 ביום מינויו. ז'אק שבאן-דלמאס (1969–1972) ואלן ז'ופה (1995–1997) הם ראשי הממשלה היחידים שהיו במקביל ראש ממשלה וראש עיר. ברנאר קזנב הוא ראש הממשלה שכיהן במשך הזמן הקצר ביותר בתפקיד ראש הממשלה: סך 5 חודשים ו-4 ימים (2016–2017) ז'ורז' פומפידו הוא ראש הממשלה שכיהן במשך הזמן הרב ביותר בתפקיד ראש הממשלה: סך הכול 6 שנים, חודשיים ו-26 יום בין 1962 ו-1968. מדיה וקבצים בנושא ראש ממשלת צרפת בוויקישיתוף אתר האינטרנט הרשמי של ראש ממשלת צרפת ראש ממשלת צרפת, ברשת החברתית אקס (טוויטר) ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
בוקסנוס

בוקסנוס (בלטינית: Buxenus) היה אל מלחמה במיתולוגיה הקלטית וכן אל עצי התאשור. אם המפגש בין התרבות הקלטית ותרבות האימפריה הרומית זוהה בוקסנוס עם האל מרס מהמיתולוגיה הרומית ושמו הופיע כסיומת לשם האל. כתובת המוקדשת ל"מרס בוקסנוס" התגלתה בולרון (בצרפת של ימינו). Bernhard Maier, Cyril Edwards, Dictionary of Celtic Religion and Culture, Boydell & Brewer, 1998 Harry Mountain, The Celtic Encyclopedia, Universal-Publishers, 1998 אלים קלטיים
גולדשטיין

גולדשטיין או גולדשטין (Goldstein; באנגלית נהגה גולדסטיין או גולדסטין), הוא שם משפחה גרמני וכן שם משפחה יהודי-אשכנזי נפוץ שמשמעותו אבן זהב. האם התכוונתם ל... אישים: אבי גולדשטיין - פרופסור למדעי המוח באוניברסיטת בר-אילן אדם גולדשטיין - תקליטן מועדונים אמריקני, הנודע בשם די-ג'יי AM אנג'לו גולדשטיין – עורך דין, חבר הפרלמנט הצ'כוסלובקי ומנהיג ציוני יהודי אהרן גולדשטיין – קבלן בניין וחבר הכנסת אורי גולדשטיין – עיתונאי במאי ויוצר סרטי תעודה וקריין ישראלי איבו גולדשטיין – היסטוריון וחוקר תולדות יהדות קרואטיה אלה גולדשטיין – פסנתרנית ארצישראלית, אחייניתה של רחל המשוררת אסף גולדשטיין – שחקן ישראלי אפרים די-זהב (גולדשטיין) – קריין וחזן, מוזיקאי וסופר ישראלי אשר גולדשטיין – רופא, עורך וסופר ספרי רפואה, מהרופאים הראשונים בארץ ישראל שעסק בחיבור ספרי רפואה עממיים ולימודיים ברוך גולדשטיין – רופא תושב קריית ארבע שרצח 29 פלסטינים בפיגוע ירי במערת המכפלה ברט גולדשטיין – שחקן, קומיקאי ותסריטאי יהודי-אנגלי ג'וזף גולדשטיין – ביוכימאי וגנטיקאי יהודי-אמריקאי ג'ורג' גולדשטיין – אמן שטיחי קיר, מעצב-פנים, צייר וממייסדי המחלקה לעיצוב בבצלאל אקדמיה לאמנות ועיצוב ירושלים דב גולדשטיין – עיתונאי וביוגרף דני גולדשטיין – יו"ר איגוד החברות הציבוריות לשעבר, מייסד קבוצת "פורמולה" יונתן גולדשטיין – מוזיקאי ישראלי יוסי גולדשטיין – היסטוריון וביוגרף ישראלי, פרופסור באוניברסיטת אריאל יוסף גולדשטיין (איש חינוך) – איש חינוך ישראלי, ממקימי ארגון המורים ואוניברסיטת חיפה ישראל גולדשטיין – רב קונסרבטיבי ממנהיגי הפלג הציוני של יהדות ארצות הברית לימור גולדשטיין – שחקנית תיאטרון, קולנוע וטלוויזיה ישראלית מקס גולדשטיין – טרוריסט אנרכיסט וקומוניסט יהודי-רומני ניקי גולדשטיין – שחקן ובדרן ישראלי סולומון גולדשטיין – פוליטיקאי בולגרי ממוצא יהודי סלאבקו גולדשטיין – סופר, תסריטאי, היסטוריון ופוליטיקאי קרואטי ממוצא יהודי פנחס גולדשטיין – פוליטיקאי ישראלי פרץ גולדשטיין – מצנחני היישוב מעבר לקווי אירופה הכבושה במלחמת העולם השנייה קורט גולדשטיין – מחלוצי הנוירופסיכולוגיה שאול גולדשטיין – ראש המועצה אזורית גוש עציון ומנכ"ל רשות הטבע והגנים שולמית גורנגוט–גולדשטיין – פרח הטיס הארצישראלית הראשונה שי גולדשטיין – סאטיריקן, שחקן טלוויזיה, שדרן רדיו ישראלי תני גולדשטיין – עיתונאי ישראלי דמויות בדיונית: עמנואל גולדשטיין – דמות מפתח ברומן "1984" של ג'ורג' אורוול טינה גולדשטיין – דמות ראשית בסדרת סרטי חיות הפלא אבן זהב גולדסטון
מפתח הזהב

מפתח הזהב הוא סרט ישראלי משנת 1954. הסרט בוים והופק על ידי סשה אלכסנדר והשתתפו בו בין היתר ארנונה גורביץ, מיכאל בלום וצבי בן חיים. את התסריט כתב אלכסנדר יחד עם עודד אבישר. עלילת הסרט נסובה סביב חבורת חלוצים המחפשים מקור מים בנגב, והוא משלב אלמנטים תיעודיים ועלילתיים, וסגנון לירי-מיסטי עם צילום פסאודו-תיעודי. הגיבורה ארנונה, צעירה אידיאליסטית ששמה לה למטרה למצוא מקור מים, חולה בקדחת ומבקשת מחברה אוריאל להמשיך בחיפושי המים. הצילומים התקיימו בנגב, ולא באולפן צילומים. הסרט הוצג מחוץ לתחרות בפסטיבל הסרטים של ונציה בשנת 1954, ועבודת הצילום זכתה לשבחים, אך הדיבוב לאנגלית פגם לטעמם של מבקרי קולנוע באיכותו. "מפתח הזהב", במסד הנתונים הקולנועיים IMDb (באנגלית) "מפתח הזהב", במסד הנתונים הקולנועיים KinoPoisk (ברוסית) הסרטת מפתח, דבר, 16 בנובמבר 1951 נתן גרוס, "הסרט העברי", עמ' 471 National Board of Review of Motion Pictures, Films in Review 1954, עמוד 395 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
פרס רוטשילד

פרס רוטשילד הוא פרס שמעניקה יד הנדיב מאז שנת 1959 בתשעה תחומים: הנדסה, חקלאות, מדעי החברה, מדעי החיים, מדעי היהדות, מדעי הכימיה, מדעי הפיזיקה, מדעי הרוח ומתמטיקה. הפרסים מוענקים אחת לשנתיים אך התחומים מחולקים לשתי קבוצות, כך שכל תחום חוזר על עצמו פעם בארבע שנים, עבור עבודת מחקר מקורית ויוצאת דופן. המועצה המייעצת לפרס מתמנה לתקופה של ארבע שנים ומורכבת מיושב ראש ושמונה חברים. יושבת ראש הפרס היא פרופסור שפי גולדווסר, המכהנת בתפקיד משנת 2015. חברי המועצה הנוספים, נכון לשנת 2019, הם נציגו של הלורד רוטשילד פרופסור מנחם יערי, נציגתו של ראש ממשלת ישראל דוקטור לאה נס, נציג מועצת הנאמנים של מכון ויצמן למדע פרופסור אלי זלדוב, נציגת נשיאת האקדמיה הלאומית הישראלית למדעים פרופסור מרגלית פינקלברג, נציג שר החינוך פרופסור חיים טייטלבאום, נציג חבר הנאמנים של האוניברסיטה העברית בירושלים פרופסור דפנה לוינסון-זמיר, נציג הקורטוריון (חבר הנאמנים) של הטכניון פרופסור שמעון ברנדון ונציג חבר הנאמנים של אוניברסיטת תל אביב פרופסור נגה אלון. היושבי ראש הקודמים היו ד"ר שניאור זלמן אברמוב (1992-1984), והפרופסורים דן פטינקין (1993-1994), מיכאל ברונו (1996-1995), אילן חת (2002-1997), יהודית בירק (2010-2004), ואיתן קולברג (2015-2011). רשאים להגיש מועמדים לפרס: ראשי האוניברסיטאות בישראל, דיקני הפקולטות של האוניברסיטאות בישראל, ראשי המחלקות והחוגים הרלוונטיים וחברי האקדמיה הלאומית הישראלית למדעים, וכן כל אדם שהוענק לו פרס רוטשילד בעבר, ובלבד שיציע מועמד בתחום שבו הוא קיבל את הפרס. בשנת 2012 עומד גובה הפרס על 50,000 דולר לזוכה. רשימת זוכי הפרס לפי שנה פרס רוטשילד באתר יד הנדיב פרסי רוטשילד – שנת היובל
פואנקרה

האם התכוונתם ל... רמון פואנקרה – פוליטיקאי צרפתי ששימש כנשיא צרפת. בן דודו של אנרי פואנקרה. אנרי פואנקרה – מתמטיקאי צרפתי. בן דודו של ריימון פואנקרה. השערת פואנקרה – השערה טופולוגית פרי הגותו של אנרי פואנקרה. נחשבה לאחת הבעיות הפתוחות החשובות ביותר בטופולוגיה. חבורת פואנקרה – מושג מתמטי שהגה אנרי פואנקרה, הנחשב לבעל חשיבות רבה בתחום פיזיקת החלקיקים. משפט ההישנות של פואנקרה – משפט מתמטי של אנרי פואנקרה, העוסק במערכות דינמיות.
אמביסאגרוס

אמביסאגרוס (בלטינית: Ambisagrus - בקלטית: "העקשן") הוא אל הרעם והגשם במיתולוגיה הקלטית. פולחנו היה נפוץ באקוויליה שבפרובינקיית גאליה קיסאלפינה (בצפון איטליה של ימינו). אל קלטי זה זוהה עם האל יופיטר מהמיתולוגיה הרומית, וייתכן שמדובר בשם נוסף של האל טאראניס. תיאוריו המקוריים לא ידועים כיום, ועם המפגש בין התרבות הקלטית והתרבות הרומית, הפך תיאורו ותפקידו זהה למעשה לתיאורו ותפקידו של יופיטר. Juliette Wood, The Celts: Life, Myth, and Art, Thorsons Publishers (2002): ISBN 0-00-764059-5 אלים קלטיים הדת הקלטית
רובור

רוֹבּוּר (בלטינית: Robur או Robor - עץ האלון) או רובוריס (בלטינית: Roboris) הוא אל עצי האלון במיתולוגיה הקלטית. באנגולם התגלתה כתובת המוקדשת לאל, וככל הנראה היה במקום אתר פולחן של רובור. ייתכן ושמו הוא עיוות של האל הקלטי דרווס, ומדובר למעשה באותו אל. האל רובור, באתר celtnet Nicole Jufer, Thierry Luginbühl, Les dieux gaulois : répertoire des noms de divinités celtiques connus par l'épigraphie, les textes antiques et la toponymie, Errance, 2001, ISBN 2-87772-200-7
גרים פנדנגו

גרים פנדנגו (באנגלית: Grim Fandango) הוא משחק וידאו מסוגת הרפתקאות-גרפי, אשר פותח והופץ על ידי לוקאס ארטס ב-30 באוקטובר 1998 למערכת ההפעלה Microsoft Windows. בשנת 2015 יצאה גרסה מחודשת של המשחק, בעלת גרפיקה טובה יותר בשם Grim Fandango Remastered אשר פותחה בידי חברת Double Fine ומעצב המשחקים טים שייפר (אנ'). הגרסה המחודשת יצאה לאור ב-27 בינואר 2015 למערכות ההפעלה Microsoft Windows,‏ macOS ולינוקס ולקונסולת המשחקים פלייסטיישן 4 ו-PlayStation Vita, ב-25 במאי 2015 למערכות ההפעלה לטלפונים החכמים אנדרואיד ו-iOS, ב-1 בנובמבר 2018 לקונסולת המשחקים נינטנדו סוויץ' וב-29 באוקטובר 2020 לקונסולת המשחקים Xbox One. זהו אחד הקווסטים התלת־ממדיים הראשונים שיוצרו על ידי לוקאס ארטס ועושה שימוש במנוע GrimE, יורשו של מנוע SCUMM בו השתמשה החברה ליצירת משחקיה הקודמים. גרים פנדנגו נחשב לאחד ממשחקי ההרפתקה הטובים ביותר בכל הזמנים, אך למרות חוות דעתם של המבקרים - לא זכה המשחק להצלחה כלכלית ולפיכך סימן, לדעת רבים, את נפילתה הסופית של סוגת משחקי ההרפתקה. המשחק מתבלט באופי הומוריסטי ובעלילה דרמטית ומרגשת. חברת לוקאס ארטס ידועה ביצירת משחקי הרפתקה מוצלחים רבים (כדוגמת אי הקופים), ואף על פי שלא היה זה משחק ההרפתקה האחרון של החברה - עבור רבים גרים פנדנגו היה שיא יכולתה של לוקאס ארטס ביצירת עלילה ודמויות. המשחק מתפרס על פני ארבעה פרקים שונים, כל אחד בהפרש של שנה ביום המתים. העלילה מתרחשת בעולם מתים אצטקי אליו מגיעות נשמות המתים לאחר פטירתן, ואותו הן חוצות על מנת להגיע לגן עדן. השחקן שולט בדמותו של מני קלוורה - קוצר נשמות וסוכן נסיעות שתפקידו הוא למכור למתים חבילות נופש בעולם הבא, כאשר טיב החבילות תלוי באופי חייהם הקודמים של המתים. קלוורה - כסוכן המכבד את עצמו - מנסה למצוא לקוח "איכותי" - כזה המגיעה לו חבילה טובה. הוא מצליח להשיג את תיקה של מרסדס קולמאר - אישה צעירה וטובת לב - אך למרבה הפתעתו מגלה קלוורה שאין היא ראויה לדבר מלבד החבילה הגרועה ביותר ובלית ברירה נאלצת מרסדס ללכת את דרכה לעולם הבא במשך 4 שנים. קלוורה לא מוותר ובפגישה עם מנהל החברה חושף את השחיתות העמוקה שפשתה בסוכנות המכירות שלו והוא נאלץ לברוח. וכך, בעוד ששליחי החברה דולקים בעקבותיו, יוצא מני עם חברו גלוטיס למסע בעקבות מרסדס, בתקווה לתקן את המעוות. עם התקדמות העלילה הולכת ונחשפת בפנינו רשת עכביש נרחבת של שחיתות, מרמה ורצח החובקת עולם מתים זה וזהותו של העכביש המושך בחוטים הולכת ומתבהרת. מדיה וקבצים בנושא גרים פנדנגו בוויקישיתוף "גרים פנדנגו", במסד הנתונים הקולנועיים IMDb (באנגלית) גרים פנדנגו, באתר PCGamingWiki (באנגלית) גרים פנדנגו רימאסטרד, באתר PCGamingWiki (באנגלית) Entertainment Software Rating Board‏, Grim Fandango Rating for Windows PC (באנגלית) Entertainment Software Rating Board‏, Grim Fandango Remastered Rating for Linux, Macintosh, Windows PC, PlayStation 4, PS Vita, Nintendo Switch (באנגלית) Entertainment Software Rating Board‏, Grim Fandango Remastered Rating for PlayStation 4, PS Vita (באנגלית) Pan European Game Information‏, Grim Fandango Rating (באנגלית)
מוואי קיבאקי

מוואי אמיליו סטנלי קיבאקי (באנגלית: Emilio Stanley Mwai Kibaki;‏ 15 בנובמבר 1931 – 21 באפריל 2022) היה פוליטיקאי קנייתי, שכיהן כנשיא קניה בשנים 2002–2013. היה כלכלן בהכשרתו. קיבאקי נולד בכפר הקטן גאטויאיני במרגלות הר קניה, בנפת אוטאהייה שבמחוז ניירי בקניה. משפחתו משתייכת לבני האתניה קיקויו. הוא הוטבל לנצרות הרומית-קתולית ושמו בטבילה, אמיליו סטנלי, ניתן לו על ידי מיסיונר איטלקי. מאוחר יותר חדל כמעט להשתמש בשמות פרטיים אלה, אך נשאר קתולי מאמין. אחרי שסיים את לימודיו התיכוניים בבית הספר על שם מנגו, הוא למד כלכלה, היסטוריה ומדע המדינה באוניברסיטת מקרירי בקמפלה שבאוגנדה. במהלך לימודיו היה גם ליו"ר תא הסטודנטים הקנייתים. ב-1955 סיים קיבאקי כמצטיין בכיתתו ולכן קיבל מלגה ללימודים בבריטניה. אחרי שסיים תואר שני במימון ציבורי בבית הספר לכלכלה של לונדון הפך קיבאקי למרצה לכלכלה באוניברסיטת מקרירי, אך בתחילת שנות השישים התפטר מתפקידו כדי להפוך למנהיג בכיר בקאנ"ו - "האיחוד הלאומי האפריקאי של קניה" - התנועה הפוליטית המרכזית בקניה בסוף תקופת השלטון הבריטי, ומפלגת השלטון הראשונה לאחר עצמאות קניה ב-1963. קיבאקי טיפס במהרה אל צמרת הפוליטיקה במדינה הצעירה ומונה לעוזר שר האוצר וליו"ר הוועדה הכלכלית המתכננת. ב-1966 מונה לשר המסחר, ובעקבות ניצחונו של דניאל ארפ מוי לתפקיד הנשיא הוא מונה לסגן הנשיא כאשר הוא מחזיק בתפקיד שר האוצר עד 1982 אז מונה לשר החוץ. ב-1988 הוא איבד את משרתו לאחר שארפ מוי נחל כישלון וב-1991 הוא עזב את קאנ"ו והקים את המפלגה הדמוקרטית של קניה ששינתה את שמה להכוח הלאומי של קניה. בשנים 1992 ו-1997 הוא הפסיד בבחירות לנשיאות וב-2002 אוחדה מפלגתו עם המפלגה הליברל דמוקרטית של קניה שמוזגה לשם הקואליצייה הלאומית והוא הפך לנשיא קניה באותה שנה. בדצמבר 2007 התמודד שוב קיבאקי על הנשיאות מטעם גוש מפלגות שנקרא "מפלגת האחדות הלאומית", וכלל בתוכו בין היתר את קאנ"ו, מפלגת השלטון הוותיקה שנגדה התמודד קיבאקי ב-2002. יריבו העיקרי היה ריילה אודינגה, שעמד בראש "האופוזיציה הכתומה", גוש של מתנגדים לשלטון קיבאקי. קיבאקי הוכרז על ידי ועדת הבחירות המרכזית כמנצח, והושבע מיד לתקופת כהונה נוספת, אך האופוזיציה טענה שהתוצאות זויפו ושאודינגה הוא המנצח האמיתי. משקיפים זרים טענו שהבחירות התנהלו תוך אי-סדרים ובחוסר שקיפות, וקיים חשד ששני המחנות זייפו את התוצאות במחוזות שונים. ההאשמות בזיוף התוצאות עוררו גל של מהומות דמים אתניות קשות, כאשר בני הקיקויו, הקבוצה האתנית הגדולה והדומיננטית במדינה, התייצבו לצד הנשיא בעוד שבני לוּאוֹ, עמו של אודינגה, וקבוצות אחרות תמכו באופוזיציה. קופי ענאן, מזכ"ל האו"ם לשעבר, תיווך במשא ומתן לפתרון המשבר הפוליטי, והוביל להסכם שלפיו מונה אודינגה לראש ממשלה, תחת קיבאקי כנשיא, ומפלגתו זכתה לייצוג בקבינט. ב-9 באפריל 2013 סיים קיבאקי את כהונתו כנשיא. נפטר ב-21 באפריל 2022. הותיר אחריו אישה, לוסי, וארבעה ילדים. התקשורת ייחסה לו מערכת זוגית נוספת וממושכת, שאף כללה נישואים רשמיים מסורתיים ולידת בת משותפת, עם פעילה פוליטית בשם מרי ואמבואי. מוואי קיבאקי, באתר אנציקלופדיה בריטניקה (באנגלית) Kenya's dubious election, באתר BBC News,‏ 8 בינואר 2008 סוכנויות הידיעות, קניה: נחתם הסכם להקמת ממשלת אחדות, באתר ynet, 28 בפברואר 2008 Emily Wax,‏ New Kenyan Soap Opera: The President's Two Wives, באתר עיתון הוושינגטון פוסט, 30 בינואר 2004 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אזור H I

אזור H I הוא ענן בין-כוכבי, המורכב מאטומי מימן נייטרליים (H I). אזורים אלה אינם זוהרים, למעט פליטת קו המימן (21 ס"מ = 1,420 מגה-הרץ). כדי לראות אזורי H I יש צורך בכמות רבה של גז מימן. בחזית היינון, כאשר אזורי H I מתנגשים בגז מיונן מתפשט (כדוגמת אזור H II), העצם בו התנגש אזור ה-H I נהיה זוהר יותר משהיה אם לא הייתה התנגשות. רמת היינון באזורי H I קטנה מאוד - בערך חלקיק אחד מיונן לכל 10,000 חלקיקים. מיפוי פליטות H I בעזרת טלסקופ רדיו היא טכניקה המשמשת לקביעת המבנה של גלקסיות ספירליות. דבר זה משמש גם למיפוי הפרעות כבידה בין גלקסיות. כאשר שתי גלקסיות מתנגשות, החומר נמשך החוצה ברצועות, דבר המאפשר לאסטרונומים לקבוע לאיזה כיוון הגלקסיות מתקדמות. אזור H II אזור H I, באתר אנציקלופדיה בריטניקה (באנגלית) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
גלקסיית טבעת

גלקסיית טבעת היא גלקסיה עם מראה טבעתי. הטבעת מכילה כוכבים מאסיבים, כחולים וצעירים, כאשר אלה זוהרים מאוד. האזור המרכזי מכיל חומר זוהר יחסית. אסטרונומים מאמינים שגלקסיות טבעת נוצרות כאשר גלקסיה קטנה עוברת דרך מרכזה של גלקסיה גדולה. מכיוון שרוב הגלקסיה מכילה מרחב ריק, ה"התנגשות" רק לעיתים נדירות גורמת להתנגשויות ממשיות בין כוכבים. מכל מקום, ההפרעות בכבידה הנגרמות בעקבות אירוע כזה יכולות לגרום לגל של ייצור כוכבים לנוע דרך גלקסיה גדולה. אובייקט הוג (Hoag's_Object), שהתגלה על ידי ארט הוג ב-1950 הוא דוגמה לגלקסיה מסוג זה. בנוסף לתיאור המבני הפשוט, ניתן למצוא בגלקסיות טבעת אזורים פעילים של היווצרות כוכבים, הממוקמים בדרך כלל לאורך הטבעת. מחקרים מצביעים על כך שהמבנה הטבעתינוצר כתוצאה מהפרעה כבידתית חזקה, אשר דוחפת גז וכוכבים בצורה מעגלית וגורמת להיווצרות טבעת של חומר. מלבד אובייקט הוג קיימות דוגמאות נוספות של גלקסיות טבעת ידועות כמו גלקסיית טבעת הקוטב (Polar Ring Galaxy) וגלקסיית טבעת ליר (NGC 7023). גלקסיות אלו מציגות מגוון של צורות ומבנים, כל אחת מהן עם תכונות ייחודיות. מחקרים עדכניים בתחום גלקסיות הטבעת נעזרים בטלסקופי חלל כמו טלסקופ החלל האבל וטלסקופ החלל ג'יימס וב כדי לחקור את תכונותיהן והיווצרותן. המחקרים מתמקדים בעיקר בהרכב הכימי של הכוכבים והגז, ובפרמטרים הדינמיים של הגלקסיות. הבנת גלקסיות טבעת יכולה לשפוך אור על תהליכים כלליים יותר של היווצרות גלקסיות והתפתחותן ביקום. מחקרים על גלקסיות טבעת תורמים להבנת מנגנוני היווצרות כוכבים, התפתחות מבנים גלקטיים והשפעת התנגשות בין גלקסיות. מדיה וקבצים בנושא גלקסיית טבעת בוויקישיתוף A Strange Ring Galaxy, NASA Lynds, R., & Toomre, A., On the interpretation of ring galaxies: the binary ring system, Astrophysical Journal Vol. 209, 1976, עמ' p. 382 - 388 Y. D. Mayya, R. Romano, Star Formation in Ring Galaxies, New Quests in Stellar Astrophysics: The Link Between Stars and Cosmology, Springer Netherlands, 2002, עמ' 155–156 doi: 10.1007/978-94-010-0393-3_32 P.N. Appleton and Curtis Struck-Marcell, COLLISIONAL RING GALAXIES, Fundamentals of Cosmic Physics 16, 1996, עמ' 111-220 P. N. Appleton, Collisional Ring Galaxies, Dordrecht: Springer Netherlands, 1999, עמ' 97–104, ISBN 978-0-7923-5833-6. (באנגלית) Analysis of Ring Galaxies Detected Using Deep Learning with Real and Simulated Data, ar5iv (באנגלית) Curtis Struck, Galaxy Collisions: Forging New Worlds from Cosmic Crashes, Springer Science & Business Media, 2011-02-04, ISBN 978-0-387-85371-0. (באנגלית) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.